Ozòn

L'ozòn es una molecula triatomica d'oxigèn (O3), gas atmosferic de color blau clar, irritant, d'odor cosenta. Absorbís la radiacion ultravioleta d'onda corta.

Amb de polluents atmosferics coma los oxids d'azòt o certans idrocarburs, la radiacion solara pòt crear de fòrtas quantitats d'ozòn dins la troposfèra. Amb la temperatura elevada, l'ozòn ven un oxidant fòrça toxic e corrosiu, que pòt oxidar l'azòt atmosferic, emai a temperaturas e pressions normalas.

La concentracion d'ozòn es maximala dins lo jaç d'ozòn.

Categoria:Fisica
Categoria:Ecologia